
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1210 


31 Δεκεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 21952 

Τροποποίηση του Οργανισμού Εσωτερικής Υπηρε¬ 
σίας του Δήμου Τυροσαπουνακαίίκων Νομού Αρ¬ 
καδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 «περί κυρώσεως 
καταστάσεως προσωπικού ΟΤΑ», όπως αυτό αντικαστα- 
στάθηκε από το άρθρο 26 του Ν. 1832/89 και την παρ. 5 
του άρθρου 8 του Ν. 2307/1995 σχετικά με την προσαρ¬ 
μογή της νομοθεσίας αρμοδιότητας Υπουργείου Εσωτε¬ 
ρικών στις διατάξεις για τη Νομαρχιακή Αυτοδιοίκηση και 
άλλες διατάξεις. 

β) Των άρθρων 1,2, 18 παρ. 12 και 27 του Ν. 2503/1997 
(ΦΕΚ 107, τ. Α') σχετικά με τη διοίκηση, οργάνωση, στε- 
λέχωσητης Περιφερείας, ρύθμιση θεμάτων για την Τοπι¬ 
κή Αυτοδιοίκηση και άλλες διατάξεις. 

γ) Του Ν. 2190/1994 που αφορά τη σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης, όπως ισχύει με τις τροποποιήσεις του. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 2ΑΑ του Ν. 1588/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

ε) Του Π.Δ/τος 410/1988 που αφορά το προσωπικό με 
σύμβαση εργασίας ιδιωτικού δικαίου του Δημοσίου ΟΤΑ 
και των λοιπών Ν ΠΔΔ. 

στ) Των Π.Δ/των 37α/1987 και 22/1990 περί μερικής ε- 
πεκτάσεως των διατάξεων που ισχύουν για τους δημοσί¬ 
ους υπαλλήλους και τους υπαλλήλους των άλλων Νομι¬ 
κών Προσώπων και τους υπαλλήλους των ΟΤΑ. 

ζ) Της 5089/14.2.1997 απόφασης του Υπουργού Εσω¬ 
τερικών Δημόσιας Διοίκησης και Αποκέντρωσης (ΦΕΚ 
117/26.2.1997 τ. Β') που αφορά τον καθορισμό των ειδι¬ 
κών τυπικών προσόντων που απαιτούνται για την πρό¬ 
σληψη προσωπικού με σύμβαση εργασίας ιδιωτικού δι¬ 
καίου ορισμένου χρόνου απότους ΟΤΑπρώτης βαθμίδας 
για κάλυψη παροδικών, απρόβλεπτων και επειγουσών α¬ 
ναγκών. 


2. Την αριθμ. 118/1997 απόφαση του Δημ. Συμβουλίου 
Τυροσαπουνακαίίκων με την οποία τροποποιείται ο Ορ¬ 
γανισμός Εσωτερικής Υπηρεσίας του Δήμου (που είχε 
ψηφιστεί με την 158/1995 όμοια απόφασή του και επικυ¬ 
ρωθεί με την 9159/29.5.1996 απόφαση του Αναπληρωτή 
Περιφερειακού Διευθυντή Νομού Αρκαδίας (ΦΕΚ 
491/Β/25.6.1996), προκειμένου να προβλεφθούν θέσεις 
προσωπικού με σύμβαση εργασίας ιδιωτικού δικαίου ορι¬ 
σμένου χρόνου, σύμφωνα με τις διατάξεις του άρθρου 18 
παρ. 12 του Ν. 2503/1997 και να ανταποκριθεί στις απαι¬ 
τήσεις ενός σύχρονου ΟΤΑ. 

3. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού των ΟΤΑ που διατυπώθηκε στο 
8/8.12.1997 πρακτικό του, αποφασίζουμε: 

Επικυρώνουμε την αριθ. 118/1997 απόφαση του Δημ. 
Συμβουλίου Τυροσαπουνακαίίκων, που αφορά την τρο¬ 
ποποίηση του Οργανισμού Εσωτερικής Υπηρεσίας του 
Δήμου (που είχε ψηφιστεί με την 158/19995 όμοια από¬ 
φασή του και επικυρωθεί με την 9159/29.5.1996 απόφα¬ 
ση του Αναπληρωτή Περιφερειακού Διευθυντή Νομού 
Αρκαδίας), και ο οποίος έχει ως εξής: 

Άρθρο 1 

Η όλη υπηρεσία τυ Δήμου συγκροτείται από την Διοικη¬ 
τική Υπηρεσία, την Οικονομική Υπηρεσία και Περιουσίας- 
Διαχείρισης Υλικού, την Ειδική Ταμιακή Υπηρεσία, την Υ¬ 
πηρεσία Καθαριότητας, Καταβρέγματος-Ελέγχου Φωτι¬ 
σμού -Κήπων-Δενδοστοιχιών και Παιδικών Χαρών και την 
Υπηρεσία Ύδρευσης- Άρδευσης και Αποχέτευσης. 

Άρθρο 2 

Διάρθρωση-Διαβάθμιση Θέσεων 

«Μόνιμο Προσωπικό» 

Τρεις (03), θέσεις, κατηγορίας (ΔΕ)-κλάδου (ΔΕΙ, Διοι¬ 
κητικών), με βαθμό (Δ'-Α'). 

«Προσωπικό με σχέση εργασίας Ι.Δ. ορισμένου χρό¬ 
νου». 

-Μία (01), θέση, κατηγορίας (ΠΕ) -κλάδου (ΠΕΙ, Διοικη- 
τικών-Οικονομικών). 

-Μία (01), θέση, κατηγορίας (ΠΕ)- κλάδου (ΠΕ3, Πολιτι¬ 
κών Μηχανικών). 

-Μία (01) θέση, κατηγορίας (ΤΕ) -κλάδου (ΤΕ3, 
Τεχν/γων Πολ/κών Μηχ/κών). 

-Μία (01) θέση, κατηγορίας (ΤΕ)-κλάδου (ΤΕ17, Διοικη- 
τικών-Λογιστικών). 

-Μία (01) θέση, κατηγορίας (ΔΕ) κλάδου (ΔΕ29 Οδηγών 
Αυτοκινήτων). 

-Μία (01) θέση, κατηγορίας (ΔΕ) κλάδου (ΔΕ30 Τεχνι¬ 
κών). 

-Δύο (02) θέσεις, κατηγορίας (ΥΕ), κλάδου (ΥΕ16 Προ¬ 
σωπικού Καθαριότητας). 

Το προσωπικό αυτό θα προσλαμβάνεται σύμφωνα με 
τις διατάξεις του άρθρου 21 του Ν. 2190/1994 όπως ισχύ¬ 
ει με τις τροποποιήσεις του. 

Άρθρο 3 

Για τις προσλήψεις, τους διορισμούς, τα καθήκοντα, 
τους περιορισμούς, τον χρόνο εργασίας, την αστική ευ¬ 
θύνη, τα δικαιώματα, τις άδειες, τις μεταβολές της υπη¬ 
ρεσιακής κατάστασης, το προβάδισμα, τις ποινές, την 
λύση της υπαλληλικής σχέσης, την ιατροφαρμακευτική 
και νοσοκομειακή περίθαλψη, τα έξοδα κηδείας, των α- 
ποβιούντων μονίμων υπαλλήλων κ.λ.π., εφαρμόζονται α¬ 
νάλογα οι οικείες διατάξεις του Ν. 1188 της 27/30 (ΦΕΚ 
204 Α’), της συναφούς μεταγενέστερης νομοθεσία, του 
Ν. 2190 (ΦΕΚ 28 Α73.3.1994) και τα σχετικά Διατάγματα, 
οι Π.Υ.Σ. και οι Αποφάσεις που έχουν ήδη εκδοθεί, εκδί- 
δονται ή θα εκδοθούν. 

Άρθρο 4 

Η κατανομή και τοποθέτηση του προσωπικού στις δη¬ 
μοτικές υπηρεσίες, γίνεται με απόφαση του Δημάρχου, α¬ 
νάλογα με τις ανάγκεςτου Δήμου, Ταμίας του Δήμου ορί¬ 
ζεται οποιοσδήποτε τακτικός διοικητικός υπάλληλος που 
έχει μονιμοποιηθεί. 

Άρθρο 5 

Προϊστάμενος όλων των δημοτικών υπηρεσιών είναι ο 
Δήμαρχος, ο οποίος τις διευθύνει, το προσωπικό δε του 
υπηρετεί, ενεργεί σύμφωνα με τις εντολές και τις οδηγίες 
του, όπως οι σχετικοί Νόμοι, τα Διατάγματα, οι Αποφά¬ 
σεις, οι Εγκύκλιοι κ.λ.π. ορίζουν. 

Άρθρο 6 

Αρμοδιότητες και Αντικείμενα των Υπηρεσιώντου Δήμου. 

Α) Διοικητική Υπηρεσία. 

1. Εισηγείται στον Δήμαρχο, την τοποθέτηση και κατα¬ 
νομή του προσωπικού στις δημοτικές υπηρεσίες. 

2. Εισηγείται στον Δήμαρχο την λήψη κάθε ενδεδειγμέ- 
νου μέτρου για την εύρυθμη λειτουργία των δημοτικών υ¬ 
πηρεσιών, τις οποίες και συντονίζει. 

3. Παραλαμβάνει αποσφραγίζει (εκτός από κείνη που α¬ 
πευθύνεται στον Δήμαρχο με την ένδειξη «προσωπικό») 
και θεωρεί την αλληλογραφία που απευθύνεται στον Δή¬ 
μο, την θέτει δε αμέσως υπόψη του Δημάρχου. 

4. Λαμβάνει γνώση των εισηγήσεων κάθε υπηρεσίας 
προς τον Δήμαρχο, ελέγχει όλα τα ενεργούμενα έγγραφα 
και μονογραφεί τα σχέδια πριν υπογραφούν από τον Δή¬ 
μαρχο. 

5. Συντάσσει έγγραφα, αναφορές, υπομνήματα, εκθέ¬ 
σεις, κ.λ.π. για θέματα που δεν υπάγονται στην αρμοδιό¬ 
τητα, άλλων υπηρεσιών, καθώς και εγκυκλίους και διατα¬ 
γές του Δημάρχου προς το προσωπικό του Δήμου. 

6. Παρακολουθεί τη νομοθεσία και νομολογία που εν¬ 
διαφέρει τους ΟΤΑ και ενηρώνει σχετικά τις δημοτικές υ¬ 
πηρεσίες. 

7. Ενημερώνει το Δήμαρχο επί θεμάτων που αφορούν 
την λειτουργία των δημοτικών υπηρεσιών ,καθώς και επί 
της πορείας των διαφόρων θεμάτων γενικής φύσης που 
ενδιαφέρουν το Δήμο καιτους κατοίκους του. 


8. Παραβρίσκεται στις συνεδριάσεις του Δημοτικού 
Συμβουλίου, της Δημορχιακής Επιτροπής και των επιτρο¬ 
πών του Δήμου και ενημερώνει τα όργανα αυτά, σχετικά 
με τις διατάξεις που ισχύουν επί των συζητουμένων θε¬ 
μάτων παρέχοντας υπηρεσιακές πληροφορίες, όταν αυ¬ 
τές ζητηθούν. Επιδίδει τις προσκλήσεις για τις συνεδριά¬ 
σεις των οργάνων και των επιτροπών του Δήμου. 

9. Επιμελείται τη σύννομη διατύπωση των αποφάσεων 
του Δημοτικού Συμβουλίου, της Δημαρχιακής Επιτροπής 
και των επιτροπώντου Δήμου και παρακολουθεί την εκτέ¬ 
λεσή τους. 

10. Τηρεί το πρωτόκολλο (εμπιστευτικό και μη) και το 
αρχείο του Δήμου. 

11. Ενεργεί την σχετική αλληλογραφία και παρακολου¬ 
θεί την πορεία των δικαστικών υποθέσεων του Δήμου. 

12. Συντάσσει το σχέδιο του Ο.Ε.Υ. και των κανονισμών 
λειτουργίας των διαφόρων υπηρεσιών του Δήμου. 

13. Παρακολουθεί τη λειτουργία των Νομικών Προσώ¬ 
πων του Δήμου και συνεργάζεται με τον Δήμαρχο, για τα 
μέτρα που επιβάλλεται να παίρνονται για τη δραστηριο- 
ποίησή τους και την εξυπηρέτηση του σκοπού για τον ο¬ 
ποίο έχουν συσταθεί. 

14. Μεριμνά και είναι υπεύθυνη για την σύννομη, ορθή 
και γρήγορη διεκπεραίωση των δημοτικών υποθέσεων 
και την εξυπηρέτηση του κοινού. 

15. Ότι αφορά στην εποπτεία και στον έλεγχο που ασκεί 
ο Δήμαρχος. 

16. Ότι στην αφορά στη διοικητική περιφέρεια, στα όρια 
του Δήμου, και στην προστασία της ακίνητης περιουσίας 
αυτού. 

17. Ότι αφορά στην προετοιμασία και διενέργεια των 
Δημοτικών, Βουλευτικών εκλογών και Ευρωεκλογών. 

18. Η συγκέντρωση στατιστικών στοιχείων και η συλλογή 
εκθέσεων, μελετών, προτάσεων διαφόρων υπηρεσιών και 
φορέων, απαραίτητων για την προαγωγή των δημοτικών 
λειτουργιών και η προώθηση και η παρακολούθηση της ε¬ 
ξέλιξης και ανάπτυξης της πόλης στους διαφόρους τομείς 
(κοινωνικό, οικονομικό, ιστορικό, πολιτιστικό κ.λ.π.). 

19. Η επιμέλεια για την οργάνωση των εορτών, τελετών, 
εκθέσεων, διαλέξεων και λοιπών εκδηλώσεων, εθνικού, 
θρησκευτικού,τοπικού, πνευματικού, μορφωτικού, ψυχα¬ 
γωγικού, πολιστικού και αθλητικού εδνιαφέροντος. 

20. Η χρέωση των εισερχομένων εγγράφων στις δημο¬ 
τικές υπηρεσίες και η παρακολούθηση για την επ’ αυτών 
έγκαιρη ενέργεια. 

21. Η ενέργεια κάθε εργασίας σχετικής με την απογρα- 
φή του πληθυσμού, καθώς και άλλων απογραφών που 
διενεργεί η Στατιστική Υπηρεσία. 

22. Η σύνταξη και η τήρηση βιβλίου (μητρώου) αυτών 
που έχουν διατελέσει Δήμαρχοι, Δημοτικοί Σύμβουλοι και 
Πάρεδροι στον Δήμο, στο οποίο θα φαίνεται και ο χρόνος 
υπηρεσίας καθενός. 

23. Η παραλαβή και παρακολούθηση της Εφημερίδας 
της Κυβερνήσεως και η βιβλιοδέτηση αυτής, καθώς και η 
κοινοποίηση των δημοσιευμένων θεμάτων στις δημοτικές 
υπηρεσίες που αφορούν. 

24. Η συγκέντρωση στοιχείων και η σύνταξη της ετή¬ 
σιας έκθεση των πετραγμένων της δημοτικής αρχής και 
λογοδοσίας του Δημάρχου. 

25. Κάθε ενέργεια που έχει σχέση με το θεσμό των Το¬ 
πικών Συμβουλίων. 

26. Η επιμέλεια της εφαρμογής των νόμων που αφο¬ 
ρούν στην εν γένει υπηρεσιακή κατάσταση των τακτικών 
υπαλλήλων του Δήμου και του με σχέση εργασίας ιδιωτι- 

κού δικαίου προσωπικού, δηλαδή διορισμοί, προσλήψεις, 
παροχή μισθολογικών κλιμακίων, επιδομάτων κ.λ.π., χορ- 
γήσεις αδειών, απονομή ηθικών αμοιβών, πειθαρχικού ε¬ 
λέγχου, λύση υπαλληλικής σχέσης κ.λ.π. 

27. Η τήρηση και συνεχής ενημέρωση των μητρώων και 
ατομικών φακέλων του προσωπικού εν γένει του Δήμου, 
τακτικού και επί συμβάσει Ι.Δ. 

28. Η κατάρτιση των σχετικών καταστάσεων του τακτι¬ 
κού προσωπικού που υπηρετεί στο Δήμο και η κοινοποίη¬ 
ση των οικείων αντιγράφων, όπως ο νόμος ορίζει. 

29. Η συγκέντρωση όλωντων δικαιολογητικώνπου απαι¬ 
τούνται για την απονομή σύνταξης και βοηθημάτων στο 
προσωπικότου Δήμου που αποχωρεί απάτην Υπηρεσία και 
η προώθησή τους, όπως ορίζουν οι σχετικές διατάξεις. 

30. Η έκδοση πιστοποιητικών υπηρεσιακών μεταβολών 
ή άλλης φύσεως εγγράφων, που αφορούν στο προσωπι¬ 
κό που υπηρετεί ή υπηρέτησε στο Δήμο. 

31. Η φροντίδα για την έγκαιρη σύνταξη των εκθέσεων 
αξιολόγησης του προσωπικού, η συγκέντρωση και η αρ¬ 
χειακή τακτοποίηση αυτών και η κοινοποίηση αποσπα¬ 
σμάτων στους υπαλλήλους που αφορούν. 

32. Η ενέργεια κάθε υπηρεσίας, που έχει σχέση με το 
πάσης φύσεως προσωπικό του Δήμου. 

33. Η συγκέντρωση όλης της αλληλογραφίας που α¬ 
πευθύνεται στο Δημοτικό Συμβούλιο και στη Δημαρχιακή 
Επιτροπή, καθώς και των απαραιτήτων στοιχείων, ώστε οι 
φάκελλοιτων θεμάτων που εισάγονται στα συλλογικά αυ¬ 
τά όργανα, για συζήτηση, να είναι πλήρεις. 

34. Η κατάρτιση και η εμπρόθεσμη κοινοποίηση της η¬ 
μερήσιας διάταξης των δύο ως άνω Σωμάτων, σύμφωνα 
με τις κείμενες διατάξεις. 

35. Η τήρηση των πρακτικών των συνεδριάσεων και των 
δύο Σωμάτων, σύμφωνα με τις ισχύουσες κάθε φορά δια¬ 
τάξεις. 

36. Η επιμέλεια της σύνταξης και καταχώρησης στα οι¬ 
κεία βιβλία των αποφάσεων που λαμβάνονται και της δη¬ 
μοσίευσής τους όπως ο νόμος ορίζει. Σε περίπτωση χρή¬ 
σης μαγνητοφωνικής συσκευής, μεριμνά για την απομα- 
γνητοφώνηση των κειμένων και τη βιβλιοδέτηση των 
σχετικών φύλλων. 

Φροντίζει επίσης για την υπογραφή των πρακτικών από 
τα μέλη που μετείχαν στην συνεδρίαση. 

37. Η εντός των νομίμων προθεσμιών, υποβολή αντι¬ 
γράφων των αποφάσεων στην αρμόδια, για τον κατά νό¬ 
μο, έλεγχο, Διοικητική Αρχή. 

38. Η κοινοποίηση των κατά νόμο κυρουμένων αποφά¬ 
σεων του Δημοτικού Συμβουλίου και της Δημορχιακής Ε¬ 
πιτροπής, στις αρμόδιες υπηρεσίες του Δήμου για την ε¬ 
κτέλεσή τους και στους ενδιαφερομένους. 

39. Η επιμέλεια για την καταχώρηση στο οικείο βιβλίο 
των αποφάσεων που παίρνει ο Δήμαρχος και η κοινοποίη¬ 
ση αντιγράφων τούτων στις αρμόδιες υπηρεσίες και 
στους ενδιαφερομένους. 

40. Η συγκέντρωση των στοιχείων και η σύνταξη των εγ¬ 
γράφων που στηρίζουν την άποψη του Δημάρχου και τις 
εισηγήσεις του Προέδρου, επί εισαγομένων στο Δημοτι¬ 
κό Συμβούλιο ή την Δημαρχιακή Επιτροπή, προς συζήτη¬ 
ση, θεμάτων, όταν αυτό κρίνεται απαραίτητο. 

41. Η διαβίβαση των υποθέσεων που παραπέμπονται 
στις διάφορες επιτροπές του Δημοτικού Συμβουλίου και 
η παρακολούθηση τους, μέχρι να ληφθεί οριστική από¬ 
φαση επί αυτών. 

42. Η διεξαγωγή κάθε άλλης εργασίας, που έχει σχέση 


με τις αρμοδιότητες και τη λειτουργία των οργάνων του 
Δήμου και των επιτροπών που τα όργανα αυτά συνιστούν. 

43. Η μέριμνα για την οργάνωση της υποδοχής των επισή¬ 
μων, των προσωπικοτήτων, των ανππροσωπειών εσωτερι¬ 
κού και εξωτερικού, των φυσικών προσώπων που που καθ’ 
οιονδήποτε τρόπο συμβάλλουν στην κοινωνική και πολιτι¬ 
στική ανάπτυξη του Δήμου και απομονής ηθικών αμοιβών. 

44. Κάθε θέμα που αφορά στην κοινωνική πρόνοια και α¬ 
ντίληψη, στην περίθαλψη ενδεών και στην ανάπτυξη του 
πνεύματος εθελοντικής αιμοδοσίας. 

45. Η μέριμνα γιατη σωστή λειτουργίατου Κέντρου Νε¬ 
ότητας, της Βιβλιοθήκης του Δήμου (τήρηση και των βι- 
βλίωντης) και κάθε θέμα που αφορά στην διαπαιδαγώγη¬ 
ση και ψυχαγωγία των νέων. 

46. Η τήρηση βιβλίου που περιλαμβάνει τις Αρχές του τό¬ 
που, τις Υπηρεσίες, Συλλόγους, Οργανώσεις, Σωματεία, και 
λοιπά Νομικά Πρόσωπα, που εδρεύουν στον Δήμο. 

47. Η μέριμνα για ενίσχυση και συντονισμό των συλλογι¬ 
κών και ατομικών δραστηριοτήτων, που συμβάλλουν 
στην διάσωση και ανάπτυξη της πολιτιστικής παράδοσης 
του τόπου, καθώς και στην πνευματική ανάπτυξη και ψυ¬ 
χαγωγία των κατοίκων. 

48. Η επιμέλεια για την δημοσιότητα και προβολή της 
δραστηριότητας του Δήμου και κάθε άλλης εκδήλωσης, η 
έκδοση δελτίου πληροφοριών (εφ’ όσον παρασχεθούν τα 
απαραίτητα μέσα) και η μέριμνα για ίδρυση και λειτουρ¬ 
γία δημοτικού ραδιοφωνικού σταθμού. 

49. Η καλλιέργεια πνεύματος συνεργασίας και εμπιστο¬ 
σύνης στις σχέσεις μεταξύ πολιτών και Δή μου. Η ακρόαση 
και η εξυπη ρέτηση των πολιτών και η παροχή σ’ αυτούς κά¬ 
θε είδους πληροφοριών, αναφορικά με θέματα που ανά¬ 
γονται στη σφαίρα των αρμοδιοτήτων του Δήμου ή άλλων 
υπηρεσιών που διεκπεραιώνονται στα όρια του Δήμου. 

50. Η γενικότερη εξυπηρέτηση των πολιτών, που συνί- 
σταται στη μέριμνα παροχής σ' αυτούς σύντομα, προφο¬ 
ρικών ή γραπτών σαφών πληροφοριών σχετικά με την πο¬ 
ρεία της διεκπεραίωσης των υποθέσεων τους, μετά από 
συνεργασία με τις αρμόδιες δημοτικές υπηρεσίες. 

51. Κάθε ενέργεια που έχει σχέση με την ισότητα των 
δύο φύλλων. 

52. Η ενασχόληση με θέματα σύστασης και λειτουργίας 
των Σχολικών Επιτροπών. 

53. Η παροχή γραμματειακής υποστήριξης στη Δημοτι¬ 
κή Επιτροπή Παιδείας. 

54. Η συνεργασία μετηνΤεχνική Υπηρεσίατου Δήμου, με 
σκοπό την αντιμετώπιση προβλημάτων σχολικής στέγης. 

55. Η συνεργασία με τους φορείς των διδασκόντων της 
πρωτοβάθμιας και δευρεβάθμιας εκπαίδευσης και η από 
κοινού φροντίδα για την ομαλή λειτουργία των σχολείων. 

56. Η παρακολούθηση γενικά των εκπαιδευτικών ζητη¬ 
μάτων και η αναβολή προτάσεων και εισηγήσεων στο Δη¬ 
μοτικό Συμβούλιο και στα αρμόδια όργανα της Πολιτείας. 

57. Ο σχεδιασμός και η υπολοποίηση προγραμμάτων 
εκπαιδευτικού ή πολιτιστικού περιεχομένου για τη νεο¬ 
λαία. 

58. Η επεξεργασία προτάσεων δημιουργίας θεσμών για 
τη νεολαία. 

59. Ο σχεδιασμός προγραμμάτων εσωτερικών ή διε¬ 
θνών ανταλλαγών νέων. 

60. Η τήρηση του γενικού μητρώου δημοτών (δημοτο¬ 
λόγιο) και η ενημέρωσή του ως προς τις μεταβολές 
(προσθήκες, διαγραφές, διορθώσεις, εγγραφές, μετα¬ 
φορές κ.λ.π.), καθώς και των λοιπών βοηθητικών βιβλίων 

(ευρετήριο, βιβλίο πληθυσμού, μητρώο θηλέων κ.λ.π.). 

61. Η επιμέλεια για την έκδοση των απαιτουμένων πρά¬ 
ξεων Δημάρχου, αναφορικά με τις μεταβολές στο Δημο¬ 
τολόγιο και την κοινοποίησή τους αρμοδίως. 

62. Η τήρηση του αρχείου και η ευρετηρίαση των εκδι- 
δομένων πράξεωντου Δημάρχου και των επ' αυτών ομοί- 
ωντης διοικητικής αρχής. 

63. Η τήρηση και ενημέρωση των οικογενειακών φακέ¬ 
λων και ευρετηρίαση αυτών κατά αύξοντα αριθμό οικογε¬ 
νειακής μερίδας. 

64. Η επιμέλεια της έκδοσης πιστοποιητικών προσωπι¬ 
κής και οικογενειακής κατάστασης των δημοτών και η τή¬ 
ρηση του αρχείου των εκδιδομένων πιστοποιητικών. 

65. Η επιμέλεια της τήρησης, φύλαξης και αναθεώρη¬ 
σης των εκλογικών καταλόγων, η παραλαβή των δικαιο- 
λογητικών εγγραφής σ’ αυτούς και η διαβίβασή τους στην 
οικεία Νομαρχία μέσα στις νόμιμες προθεσμίες και η διε¬ 
ξαγωγή, σε συνεργασία με το Γραφείο Εκλογών της Νο¬ 
μαρχιακής Αυτοδιοίκησης, κάθε εργασίας που ανατίθεται 
στο Δήμο για την διεξαγωγή εκλογών εν γένει. 

66. Η επιμέλειατηςτήρησηςτων μητρώων αρρένωντου 
Δήμου, της ενημέρωσης και φύλαξης αυτών, της ενέργει¬ 
ας των σχετικών εγγράφων, προσθηκών, διαγραφών και 
κάθε άλλης μεταβολής σ' αυτά, σύμφωνα με την ισχύου- 
σα κάθε φορά νομοθεσία, η φροντίδα για την συγκέντρω¬ 
ση των απαραίτητων στοιχείων, καθώς και η έκδοση πι¬ 
στοποιητικών των ενδιαφερομένων ή για χρήση κάθε Δη¬ 
μόσιας Αρχής κ.λ.π. 

67. Η επιμέλεια της σύνταξης των στρατολογικών πινά¬ 
κων στρατευσίμων με βάση τις κείμενες διατάξεις και η ε¬ 
νέργεια για την εξακρίβωση που είναι γραμμένοι στα μη¬ 
τρώα αρρένων. 

68. Η επιμέλεια της τήρησης του μητρώου υποζυγίων 
και οχημάτων, της έκδοσης, της έκδοσης πιστοποιητικών 
κυριότητας αυτών και της απογραφής τους, σύμφωνα με 
τις ισχύουσες διατάξεις. 

69. Η επιμέλεια της συγκέντρωσης στοιχείων και τήρησης 
μητρώου των εκτρεφόμενων μικρών ζώων από τους δημό¬ 
τες και η έκδοση από αυτό πιστοποιητικών κυριότητας. 

70. Η επιμέλεια της συγκέντρωσης των αιτήσεων και 
των λοιπών δικαιολογητικώντων κατοίκων, αναφορικά με 
τις εξισωτικές αποζημιώσεις και λοιπές επιδοτήσεις και ε¬ 
νισχύσεις της γεωργικής παραγωγής και της κτηνοτρο¬ 
φίας και η προώθησή τους στις αρμόδιες επιτροπές και υ¬ 
πηρεσίες για τα περαιτέρω. 

71. Κάθε εργασία που έχει σχέση με την έκδοση αδειών 
πολιτικών γάμων, η μέριμνα για την προετοιμασία της αί¬ 
θουσας και η τακτοποίηση των σχετικών λεπτομερειών 
καθώς και η τήρηση των οικείων βιβλίων. 

72. Η τήρηση των Ληξιαρχικών βιβλίων (γεννήσεων, γά¬ 
μων θανάτων, εκθέσεων) και η καταχώρηση σε αυτά των 
σχετικών γεγονότων. 

73. Η τήρηση των Ληξιαρχικών βιβλίωντου Ληξιαρχείου 
(πρωτόκολλο, ευρετήριο κ.λ.π.) καιτων φακέλων και υπο- 
φακέλων ληξιαρχικών γεγονότων, δικαστικών αποφάσε¬ 
ων, αδειών Εισαγγελικής Αρχής ή Ειρηνοδίκη, εκθέσεων 
επιθεώρησης, πιστοποιητικών ιερέων και γιατρών κ.λ.π. 

74. Η έκδοση αντιγράφων, αποσπασμάτων και βεβαιώ¬ 
σεων από τα ληξιαρχικά βιβλία, ως και αντιγράφωντων δι- 
καιολογητικών σύνταξηςτωνπράξεωνπου υπάρχουν στο 
αρχείο. 

75. Η καταχώρηση στα ληξιαρχικά βιβλία κάθε μεταβο¬ 
λής που επέρχεται στις ληξιαρχικές πράξεις, βάσει δικα¬ 


στικών αποφάσεων ή αποφάσεων Νομάρχη και εντολών 
Εισαγγελικής Αρχής ή Ειρηνοδίκη. 

76. Η επιμέλεια της αποστολής αντιγράφων ή αποσπα¬ 
σμάτων των συντασσομένων πράξεων, μέσα στη νόμιμη 
προθεσμία στους Δήμους και Κοινότητες και άλλες υπη¬ 
ρεσίες, όπως ο νόμος ορίζει, για την ενημέρωση των οι¬ 
κείων Μ.Α. και Δημοτολογίων. 

77. Η επιμέλεια της σύνταξης και υποβολήςτων υπό του 
νόμου οριζομένων στοιχείων στη Στατιστική Υπηρεσία. 

78. Η διεξαγωγή όλης της γραφικής υπηρεσίαςτης σχε- 
τιζομένης με το Ληξιαρχείο. 

79. Η επιμέλεια της έκδοσης αντιγράφων ή φωτοαντι¬ 
γράφων ληξιαρχικών πράξεων άλλων ληξιαρχείων, από 
τα υπάρχοντα κυρωμένα αντίγραφα στο αρχείο του Δή¬ 
μου και η επικύρωση αυτών. 

80. Κάθε ενέργεια σχετική με την έκδοση αδειών ίδρυ¬ 
σης και λειτουργίας καταστημάτων υγειονομικού ενδια¬ 
φέροντος, στάσιμου υπαίθριου εμπορίου κ.λ.π. 

81. Η επικύρωση φωτοαντιγράφων διαφόρων εγγρά¬ 
φων ενδιαφερομένων πολιτών από τα πρωτότυπα ή κυ¬ 
ρωμένα ακριβή αντίγραφα που έχουν στα χέρια τους. 

82. Η επιμέλεια της αυθημερόν πρωτοκόλλησης, ευρε- 
τηρίασης και συσχέτισης όλης της εισερχόμενης αλλη¬ 
λογραφίας και της αμέσου διανομής της στις αρμόδιες 
δημοτικές υπηρεσίες για ενέργεια. 

83. Η τήρηση και φύλαξη του γενικού αρχείου του Δή¬ 
μου και η επιμέλεια για την εκκαθάριση και καταστροφή 
των εγγράφων που κρίνονται άχρηστα. 

84. Η επιμέλεια της γρήγορης διεκπαιραίωσης και τα¬ 
χυδρόμησης των εξερχομένων εγγράφων του Δήμου. 

85. Η επιμέλεια της δακτυλογράφησης και παραβολής 
όλης της αλληλογραφίας του Δήμου. 

86. Η μέριμνα για την επίδοση με απόδειξη, τοιχοκόλ¬ 
ληση και κοινοποίση των διακυρύξεων, προγραμμάτων, 
προσκλήσεων και λοιπών ανακοινώσεων και κοινοποιήσε¬ 
ων του Δήμου, καθώς και διαφόρων άλλων αρχών και υ¬ 
πηρεσιών. 

87. Η ταξινόμηση στο αρχείο των εγγράφων των οποίων 
έληξε κάθε ενέργεια και η παρακολούθηση του φακέλου 
αναμενομένων απαντήσεων ή ενεργειών, υπενθυμίζο¬ 
ντας στις αρμόδιες υπηρεσίεςτιςτυχόν καθυστερήσεις ε¬ 
νεργειών. 

88. Η τήρηση και η φύλαξη των βιβλίων επίπλων και 
σκευών εν γένει, πρωτοκόλλου, διεκπεραίωσης και γρα¬ 
φικής ύλης και η επιμέλεια της διανομής της. 

89. Η χειρισμός του λοιπού εξοπλισμού (Η/Υ γραφομη¬ 
χανών, φωτοτυπικών, μεγαφωνικής συσκευής κ.λ.π) και η 
μέριμνα για την καλή λειτουργία του. 

90. Η χορήγηση στους ενδιαφερομένους εντύπων αιτή¬ 
σεων, η διαχείριση του χαρτοσήμου και των υπεύθυνων 
δηλώσεων, που υπάρχουν στον Δήμο, για την εξυπηρέτη¬ 
ση των συναλλασσόμενων με αυτόν πολιτών. 

91. Η διεξαγωγή κάθε άλλης εργασίας, που ανατίθεται 
στην Υπηρεσία αυτή. 

Β. Οικονομική Υπηρεσία και Περιουσίας-Διαχείρισης Υ¬ 
λικού. 

1. Η επιμέλεια της βεβαίωσης κα έγκαιρης αποστολής 
στο δημοτικό ταμείο των βεβαιωτικών καταλόγων φόρων, 
τελών, δικαιωμάτων και άλλων δημοτικών προσόδων που 
σχετίζεται με την περιουσία του Δήμου, την προστασία 
και την αξιοποίησή της. 

3. Η δημιουργία για κάθε ακίνητο του Δήμου ξεχωρι¬ 
στού φακέλου, στον οποίο περιλαμβάνονται όλα τα ατοι 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17043 


χεία που θεμελιώνουν τα επί του ακινήτου δικαιώματα κυ¬ 
ριότητας, νομής και κατοχής και η φύλαξη αυτών. 

4. Η μέριμνα για την έγκαιρη εκμίσθωση των δημοτικών 
κτημάτων και προσόδων του Δήμου και η κατάρτιση των 
σχεδίων των σχετικών διακηρύξεων των δημοπρασιών, 
καθώς και όλες οι σχετικές ενέργειες διεξαγωγής και κα- 
τακύρωσης αυτών. 

5. Η επιμέλεια της κατάρτισης και έγκαιρης υπογραφής 
των μισθωτηρίων συμβολαίων και της επίβλεψης για την 
ακριβή τήρηση και εκτέλεση των όρων αυτών από τους υ¬ 
πόχρεους μισθωτές. 

6. Η συγκέντρωση των τριπλοτύπων αποδεικτικών πα¬ 
ραλαβής εισπρακτέων εσόδων και η καταχώρηση αυτών 
στα υπό του νόμου προβλεπόμενα ειδικά βιβλία. 

7. Η παρακολούθηση των υπό της ΔΕΗ ενεργουμένων 
εισπράξεων των τελών καθαριότητας και φωτισμού, του 
φόρου ηλεκτροδοτουμένων χώρων, του τέλους ακίνητης 
περιουσίας και της έγκαιρης απόδοσης αυτών στο ταμείο 
του Δήμου. 

8. Ο έλεγχος των τηρουμένων πρωτοτύπων στοιχείων 
των οίκοθεν βεβαιουμένων και εισπραττομένων εσόδων, 
σε αντικαταβολή με τα υπό του Ταμείου αποστελλόμενα 
αποδεικτικά τριπλοτύπων βεβαίωσης και η ανακοίνωση 
σε αυτό για τις τυχόν διαπιστούμενες διαφορές. 

9. Η επιμέλεια για την έκδοση των αδειών σύνδεσης πα¬ 
ροχών ύδρευσης, άρδευσης και ατομικών παροχετεύσε¬ 
ων με τα αντίστοιχα κεντρικά δίκτυα του Δήμου ή αδειών 
χρήσης αιγιαλού και παραλίας (δικαίωμα παραχωρηθέν 
αρμοδίως στο Δήμο) ή αδειών αμμοληψίας (δικαίωμα πα¬ 
ραχωρηθέν αρμοδίως στο Δήμο), καθώς και κάθε άλλη ά¬ 
δεια χρήσης έργων, υπηρεσιών ή ακινήτωντου Δήμου, με 
βάση την κείμενη νομοθεσία και τις αντίστοιχες διατάξεις 
που θεσπίζει το Δημοτικό Συμβούλιο. 

10. Η παρακολούθηση της κίνησης των κοιμητηρίων, η 
μέριμνα για την βεβαίωση και και είσπραξη των αμέσου κα¬ 
ταβολής δικαιωμάτων αυτών και η τήρηση των υπό του νό¬ 
μου και του ειδικού κανονισμού λειτουργίας οριζομένων. 

11. Η παρακολούθηση κάθε πηγής εσόδου του Δήμου 
και η ενέργεια των απαραίτητων διαδικασιών για την κατά 
νόμο επιβολή, βεβαίωση και είσπραξη αυτών. 

12. Η μελέτη και εισήγηση μέτρων βελτίωσης και αύξη¬ 
σης των εσόδων του Δήμου, με βάση τις κείμενες διατά¬ 
ξεις, καθώς και η σύνταξη των σχεδίων των ειδικών κανο¬ 
νισμών βεβαίωσης και είσπραξης των εσόδων. 

13. Η επιμέλεια της σύνταξης και έγκαιρης κοινοποίη¬ 
σης αποσπασμάτων των βεβαιωτικών καταλόγων στους 
οφειλέτες και η επίδοσή τους με απόδειξη. 

14. Η επιμέλεια της έκδοσης καταλογιστικών αποφάσε¬ 
ων για παρουσιαζόμενα ελλείμματα γενικά και της βεβαί¬ 
ωσης ως δημοτικού εσόδου, χρεώνπου προέρχονται από 
απώλεια ή βλάβη υλικού με υπαιτιότητα υπολόγων. 

15. Η τήρηση και η ενημέρωση όλωντων υπό του νόμου 
προβλεπομένων βιβλίων εσόδων και περιουσίας καθώς 
και των ατομικών φακέλων των φορολογουμένων, μαζί με 
τις σχετικές καρτέλες τελών ύδρευσης, φωτιζόμενης επι¬ 
φάνειας ακινήτων και άλλων εσόδων. 

16. Η παρακολούθηση των νόμων διαταγμάτων και ε¬ 
γκυκλίων που αναφέρονται σε θέματα δημοτικών προσό¬ 
δων. 

17. Η επιμέλειατης παραλαβής και προώθησης των προ¬ 
σφύγων που απευθύνουν δια του Δήμου, στα Διοικητικά 
Δικαστήρια, οι φορολογούμενοι, κατά εγγραφών τους 
στους βεβαιωτικούς καταλόγους αυτού, καθώς και κάθε ε¬ 


νέργεια για τον για τον συμβιβαστικό διακανονισμό της 
διαφοράς με απόφαση του Δημοτικού Συμβουλίου, όπως 
ο νόμος ορίζει. 

18. Η παρακολούθηση των υπό του Δημοσίου συνει- 
σπραττομένων δημοτικών φόρων και της έγκαιρης από¬ 
δοσής τους, καθώς και των προστίμων του Κ.Ο.Κ. 

19. Η τήρηση βιβλίων στα οποία θα καταχωρούνται στοι¬ 
χεία των κατόχων ή των χρησιμοποιούντων μη φωτιζόμε¬ 
νες αποθήκες και άλλους μη στεγασμένους χώρους για ε¬ 
μπορικούς σκοπούς, για να είναι ευχερής ή σε βάρος τους 
βεβαίωση αντίστοιχωντελών καθαριότητας και φωτισμού. 

20. Η εκτέλεση κάθε προπαρασκευαστικής εργασίας 
που αφορά στη διαγραφή βεβαιωθέντων εσόδων, λόγω 
προφανούς σφάλματος ως προς τη φορολογητέα ύλη ή 
για άλλους νόμιμους λόγους, καθώς και στην επιστροφή 
των αχρεωστίτως εισπραχθέντων. 

21. Κάθε ενέργεια σχετικά με την εισαγωγή, διαφύλαξη 
και διακίνηση του προμηθευόμενου παντός είδους υλικού 
και τις ανάγκες του Δήμου. 

22. Η επιμέλειατης συγκέντρωσης, καταγραφής και δια¬ 
φύλαξης του αρχήστου υλικούτου Δήμου καιη εισήγηση, 
διάθεση ή εκποίηση υλικού. 

24. Η παραλαβή και φύλαξη του αναλώσιμου υλικού του 
Δήμου, το οποίο διαθέτει στις αρμόδιες υπηρεσίες, βάσει 
εντολών του Δημάρχου. 

25. Η εισήγηση γιατην καταστροφή του άχρηστου και μη 
εκποιήσιμου υλικού του Δήμου. 

26. Η κατάρτιση του προϋπολισμού εσόδων-εξόδωντου 
Δήμου και της επ’ αυτού έκθεσης της Δημαρχιακής Επι¬ 
τροπής, καθώς και η μέριμνα για την έγκαιρη υποβολή του 
για έλεγχο και επικύρωση. 

27. Η εποπτεία και παρακολούθηση γενικά της πορείας 
της εκτέλεσηςτου προϋπολογισμού, η εισήγηση για τις α¬ 
ναγκαίες αυξομοιώσεις των διαφόρων κονδυλίων και η πα¬ 
ρακολούθηση του αποθεματικού κεφαλαίου. 

28. Η μελέτη και εισήγηση μέτρων βελτίωσης των οικο¬ 
νομικών του Δήμου και περιστολής των άσκοπων δαπα¬ 
νών. 

29. Η σύνταξη των μισθοδοτικών καταστάσεων αποδο¬ 
χών του τακτικού και του με σύμβαση εργασίας Ι.Δ. ορι¬ 
σμένου χρόνου προσωπικού του Δήμου, των πρόσκαιρα 
απασχολουμένων κ.λ.π. και η έκδοση των χρηματικών ε¬ 
νταλμάτων γενικά, στα οποία μεριμνά να επισυνάπτονται 
τα από το νόμο και τις σχετικές υπουργικές αποφάσεις, ε¬ 
γκυκλίους και αποφάσεις του Ελεγκτικού Συνεδρίου κατά 
περίπτωση οριζόμενα δικαιολογητικά, κανονικά συντεταγ¬ 
μένα και υπογεγραμμένα. 

30. Η τήρηση των προβλεπομένων από τις σχετικές δια¬ 
τάξεις λογιστικών βιβλίων (ημερολόγιο καθολικό εξόδων 
εκδιδομένων και παραδιδομένων χρηματικών ενταλμά¬ 
των, ανειλημμένων υποχρεώσεων κ.λ.π.). 

31. Η τήρηση φακέλλων δαπανών κατά κωδικό αριθμό, 
στους οποίους τοποθετούνται τα στελέχη των εκδιδομέ- 
νων χρηματικών ενταλμάτων, με αντίγραφα των σχετικών 
δικαιολογητικών και λοιπών παραστατικών στοιχείων κάθε 
δαπάνης. 

32.0 έλεγχος των απολογιστικών πινάκων που καταρτί- 
χει ο ταμίας του Δήμου και η προώθηση των διαδικασιών 
προελέγχου και έγκρισης του απολογισμού από τα αρμό¬ 
δια συλλογικά όργανα του Δήμου, καθώς και η μέριμνα 
για την έγκαιρη υποβολή των απολογιστικών στοιχείων 
κάθε χρήσης στο Ελεγκτικό Συνέδριο. 

33. Η μέριμνα για την έγκαιρη αγορά των ενσήμων για 

τους εργαζόμενους στο Δήμο οι οποίοι είναι ασφαλισμέ¬ 
νοι στο ΙΚΑ, καθώς και η τήρηση και ενημέρωση τω σχετι¬ 
κών βιβλίων (μισθολόγιο, αγοράς ενσήμων κ.λ.π.). 

34. Η παρακολούθηση της κανονικής ασφάλισης των ο¬ 
χημάτων του Δήμου και η τήρηση σχετικού φακέλλου για 
κάθε όχημα. Η τήρηση των απαραιτήτων βιβλίων κίνησης, 
επισκευών και προμήθειας ανταλλακτικών των οχημάτων 
του Δήμου, καθώς και η έκδοση σχετικών εντολών κίνη¬ 
σης αυτών. Η τήρηση βιβλίου καυσίμων και η παρακολού¬ 
θηση διάθεσης αυτών στα οχήματα του Δήμου. 

35. Η τήρηση και η τακτική ενημέρωση ειδικού μητρώου 
μισθολογίου, για το απασχολούμενο στο Δήμο προσωπι¬ 
κό αντιμετώπισης πρόσκαιρων και επειγουσών αναγκών, 
έργων με αυτεπιστασία κ.λ.π. και η χορήγηση από αστό 
τυχόν ζητουμένων βεβαιώσεων για το χρόνο απασχόλη¬ 
σης και την εργασιακή σχέση. 

36. Η διαχείριση όλων των πιστώσεων του προϋπολι- 
σμού, πλην έργων και η εκκαθάριση όλων των δαπανών 
του Δήμου. 

37. Η σύνταξη των όρων διακύρυξης και υποχρωσεων 
για κάθε προμήθεια που απαιτείται να πραγματοποιήσει ο 
Δήμος με ανοικτό ή κλειστό ή πρόχειρο διαγωνισμό, ε¬ 
κτός από εκείνες που προορίζονται για την εκτέλεση δη¬ 
μοτικών έργων και για προμήθεια μηχανημάτων, οχημά¬ 
των και ειδών εξοπλισμού υπηρεσιών. 

38. Η διενέργεια των τακτικών και πρόχειρων διαγωνι¬ 
σμών και η μέριμνα για την προμήθεια από τον Δήμο απ’ 
ευθείας (χωρίς διαγωνισμό ή μέσω διαπραγμάτευσης) 
κάθε είδους υλικών και η παρακολούθηση της κανονικής 
κάθε προμήθειας που δεν αφορά έργα. 

39. Η σύνταξη και η μέριμνα υπογραφής, από την αρμό¬ 
δια επιτροπή των πρωτοκόλλων και λοιπών γενικά δικαιο- 
λογητικών παραλαβής των διαφόρων υλικών. 

40. Η συγκέντρωση στατιστικών πληροφοριών και στοι¬ 
χείων χρησίμων για τις προβλέψεις του προϋπολογισμού 
και αναφερομένων γενικά σε οικονομικά ζητήματα του 
Δήμου. 

41. Η μελέτη και η εφαρμογή των νόμων, διαταγμάτων, 
αποφάσεων και εγκυκλίων αναφορικά με την οικονομική 

διοίκηση και διαχείριση των Ο.Τ.Α. 

43. Η ενέργεια κάθε άλλης εργασίας που ανατίθεται 
στην Υπηρεσία αυτή από τον Δήμαρχο. 

Γ. Ειδική Ταμιακή Υπηρεσία. 

1. Η ενέργεια της ταμειακής υπηρεσίας του Δήμου, με 
προσωπική ευθύνη του ταμία καιτων εισπρακτορικών ορ¬ 
γάνων, σύμφωνα με όσα ορίζουν οι σχετικές διατάξεις 
του ΔΚΚ, του ισχύοντος Διατάγματος «Περί οικονομικής 
διοίκησης και λογιστικού των Δήμων και Κοινοιτήτων» και 
άλλων συναφών νόμων, διαταγμάτων, αποφάσεων, γενι¬ 
κών διαταγών και εγκυκλίων των αρμοδίων Υπουργείων. 

2. Η επιμέλεια με προσωπική ευθύνη και διεύθυνση του 
δημοτικού ταμία και σύμφωνα πάντοτε με τις σχετικές 
διατάξεις νόμων, διαταγμάτων, κ.λ.π. της κανονικής και έ¬ 
γκαιρης είσπραξης των δημοτικών εσόδων, των οποίων η 
βεβαίωση και η είσπραξη έχει ανατεθεί στο Δήμο. 

3. Η εποπτεία όλων των οργάνων που είναι εντεταλμένα 
για την είσπραξη των δημοτικών εσόδων και ο τακτικός έ¬ 
λεγχος της διαχείρισης αυτών, σύμφωνα με τους ορι¬ 
σμούς των νόμων για την είσπραξη των δημοσίων εσόδων. 

4. Η ευθύνη για τον έλεγχο και τη διαφύλαξη τωντίτλων 
των εισπρακτέων εσόδωντου Δήμου και την μέσα στις νό¬ 
μιμες προθεσμίες έκδοση των τριπλοτύπων αποδεικτικών 
παραλαβής εισπρακτέων και την αποστολή των παραρ¬ 


τημάτων αυτών στην υπηρεσία που έχει δώσει την εντολή 
βεβαίωσης των εσόδων. 

5. Η επιμέλεια της τήρησης και διαφύλαξης, με προσω¬ 
πική ευθύνη του ταμία, του ταμείου, των βιβλίων και γενι¬ 
κά όλων των τίτλων. 

6. Η ευθύνη για την έγκαιρη λήψη και άσκηση όλωντων ε- 
πιτρεπομένων από τους νόμους περί είσπραξης εσόδων α¬ 
ναγκαστικών μέτρων κατά των οφειλετών του Δήμου, κα¬ 
θώς και για κάθε μέτρο περιφρούρησης των συμφερόντων 
του Δήμου, Για κάθε σχετική παράλειψη ή αμέλεια ευθύνε- 
ται στο ακέραιο ο Δημοτικός ταμίας. 

7. Η ευθύνη για την παραλαβή, φύλαξη και τήρηση των 
διαφόρων παρακαταθηκών και εγγυήσεων. Η εξασφάλι¬ 
ση όλης της, σε μετρητά, χρεώγραφα και οποιοσδήποτε 
κινητής αξίας, περιουσίας του Δήμου. 

8. Η ευθύνη για την είσπραξη και την ενέργεια των πλη¬ 
ρωμών των υπέρ τρίτων κρατήσεων που προβλέπονται α¬ 
πό τις οικείες διατάξεις, καθώς και για την έγκαιρη κατά¬ 
θεση αυτών στα οικεία ταμεία. 

9. Η παραλαβή των χρηματικών ενταλμάτων πληρωμής 
που εκδίδει το λογιστήριο του Δήμου και η ενέργεια με 
προσωπική ευθύνη, του ελέγχου και της εξόφλησης αυ¬ 
τών σύμφωνα με τις σχετικές διατάξεις, μέσα στα όρια των 
εγκεκριμένων νόμιμα πιστώσεων, ευθυνόμενη για τις καθ’ 
υπέρβαση του προϋπολογισμού γενόμενες πληρωμές. 

10. Η παρακολούθηση της ακριβούς εκτέλεσης των μι¬ 
σθωτικών συμβάσεων του Δήμου. 

11. Η ευθύνη για την κανονική τήρηση των λογιστικών 
και διαχειριστικών βιβλίων, υποχρεωτικών και βοηθητι¬ 
κών, όπως αυτά καθορίζονται από τα άρθρα 63 και 70 του 
από 17.5.1979 Β.Δ/τος και από το άρθρο 6 του Β.Δ/τος 
542/1965 «Περί των τηρητέων υπό των Δήμων και Κοινο¬ 
τήτων βιβλίων και του τύπου αυτών». 

12. Η ευθύνη για την εξασφάλιση, όπως ο νόμος ορίζει, 
απαραιτήτων χρηματικών κονδυλίων, για την απρόσκο¬ 
πτη μισθοδοσία του προσωπικού του Δήμου. 

13. Στην ευθύνη της ανάγεται επίσης, ή σύμφωνα με τις 
σχετικές διατάξεις, κατάρτιση και υποβολή αρμοδίως, μη¬ 
νιαίων ή τριμηνιαίων και ετησίων λογαριασμών της διαχεί¬ 
ρισης των εσόδων και εξόδων του Δήμου και η συγκέ¬ 
ντρωση και υποβολή, μέσα στις τακτές προθεσμίες, των α¬ 
πολογιστικών στοιχείων στον Δήμαρχο για τα περαπέρω. 

14. Η διεξαγωγή της αλληλογραφίας που αφορά την υ¬ 
πηρεσία αυτή. 

Δ. Τεχνική Υπηρεσία. 

1. Η φροντίδα για την καλή λειτουργία και τη σηντήρη- 
ση όλων των δημοτικών έργων και εγκαταστάσεων (ύ¬ 
δρευσης, άρδευσης, αποχέτευσης, οδοποιίας, κήπων, 
αλσών, παιδικών χαρών, κοιμητηρίων, καθαριότητας, φω¬ 
τισμού, δημοτικών χώρων κ.λ.π.), καθώς και για την επε¬ 
ξεργασία στοιχείων χρησίμων για την κατάρτισή του προ¬ 
γράμματος εκτελεστέων έργων και προμηθειών και η μέ¬ 
ριμνα για την έγκαιρη κατάρτισή τους και υποβολή τους 
για έγκριση. 

3.0 έλεγχος και η θεώρηση μελετών, ανακεφαλαιωτικών, 
πινάκων, πιστοποιήσεων και άλλων στοιχείων εκτέλεσης, 
των δημοτικών έργων, σύμφωνα με όσα ορίζουν οι σχετικές 
διατάξεις περί εκτέλεσης έργων και προμηθειών ΟΤΑ. 

4. Η διαχείριση των πιστώσεων του προϋπολογισμού, 
που προορίζονται για την εκτέλεση έργων. 

5. Η παρακολούθηση και η εφαρμογή της νομοθεσίας 
που διέπει τις τεχνικές υπηρεσίες, γενικά, καθώς και αυ¬ 
τής που αφορά την εκτέλεση έργων και προμηθειών ΟΤΑ. 

6. Κάθε άλλο τεχνικό θέμα που δεν ανήκει σε άλλη υπη¬ 
ρεσία του Δήμου. 

7. Η σύνταξη σύμφωνα με τις ισχύουσες διατάξεις των 
μελετών όλων δημοτικών έργων, προμηθειών και μετα¬ 
φορών, εκτός από αυτές που ανάγονται στην αρμοδιότη¬ 
τα άλλων ειδικοτήτων, οι οποίες θα συντάσσονται από την 
ΤΥΔΚ ή θ’ ανατίθενται σε μελετητικά γραφεία. 

8. Η σύνταξη των σχεδίων των διακηρύξεων εκτέλεσης, 
όλων των έργων και προμηθειών και των σχετικών συγ¬ 
γραφών υποχρεώσεων, καθώς και των όρων ανάθεσης 
μελετών σει ιδιώτες τεχνικούς, υπό την επίβλεψη της υ¬ 
πηρεσίας αυτής. 

9. Η ευθύνη για την επίβλεψη της εκτέλεσης των δημο¬ 
τικών έργων που εκτελούνται και των τεχνικών κανόνων 
και προδιαγραφών καθώς και τη τήρηση των προθεσμιών 
και λοιπών όρων των συγγραφών υποχρεώσεων. 

10. Η μέριμνα για την δοκιμασία και την παραλαβή των 
έργων. 

11.0 προγραμματισμός της σειράς εκτέλεσης των έρ¬ 
γων και προμηθειών, με βάση το ισχύον πρόγραμμα εκτε¬ 
λεστέων έργωντου Δήμου, των εγκεκριμένων πιστώσεων 
και της οικονομικής ευχέρειας του Δήμου. 

12. Η επίβλεψη, καθοδήγηση και ο συντονισμός των συ¬ 
νεργείων, που απασχολούνται με την εκτέλεση έργων με 
αυτεπιστασία ή με την συντήρηση και επισκευή δημοτι¬ 
κών έργων και κτιρίων. 

13. Η μέριμνα για την έγκαιρη προμήθεια των αναγκαι- 
ούντων υλικών, για τα εκτελούμενα με αυτεπιστασία ή με 
εργολαβία έργα ώστε να μην σημειώνεται καθυστέρηση. 

14. Η μέριμνα για την συνεχή συντήρηση και καλή λει¬ 
τουργία όλων των εκτελεσθέντων. 

15. Η μέριμνα για την έγκαιρη σύνταξη και υπογραφή 
των οικείων συμφωνητικών εκτέλεσης των έργων και προ¬ 
μηθειών, η κοινοποίηση αντιγράφων αυτών αρμοδίως και 
η εγκατάσταση των αναδοχών. 

16. Η τήρηση για κάθε εκτελούμενο έργο ξεχωριστού 
φακέλλου. 

17. Η φροντίδα για τη σύσταση των επιτροπών παραλα¬ 
βής έργων και προμηθειών. 

18. Η τήρηση ημερολογίου των απασχολουμένων ημε¬ 
ρομισθίων εργοτεχνιτών στα συνεργεία των εκτελουμέ- 
νων έργων με αυτεπιστασία, καθώς και των χρησιμοποι- 
ουμένων διαφόρων ιδιωτικών μηχανημάτων και η προ¬ 
σκόμιση των στοιχείων αυτών στην οικονομική υπηρεσία, 
για την έκδοση των σχετικών χρηματικών ενταλμάτων 
πληρωμής των δικαιούχων, αφού προηγουμένως θεωρη¬ 
θούν από την τεχνική υπηρεσία. 

19. Η επιμέλεια της έγκαιρης και κανονικής παραλαβής 
τωνπάσης φύσεως υλικών των εκτελουμένων έργων μέσω 
των οικείων επιτροπών παραλαβής, καθώς και η συγκέ- 
ντρωση των σχετικών δικαιολογητικών που θα χρειαστούν 
για την έκδοση των χρηματικών ενταλμάτων (τιμολόγια, 
δελτία παροχής υπηρεσιών, φορτωτικές, πρωτόκολλα πα¬ 
ραλαβής, βεβαιώσεις καλής εκτέλεσης κ.λ.π.). 

20. Η επιμέλεια της εφαρμογής του σχεδίου πόλεως, 
των τροποποιήσεων ή επεκτάσεων αυτού, της σύνταξης 
πράξεων προσκύρωσης, τακτοποίησης και αναλογισμού 
απάτην αρμόδια Πολεοδομική Υπηρεσία, της μελέτης και 
εισήγησης κάθε θέματος που αφορά στην οικιστική και 
πολεοδομική ανάπτυξη της πόλης και στην αισθητική α¬ 
νάπτυξη αυτής και γενικά κάθε ενέργειας και εργασίας 
που έχει σχέση με τη ρυμοτομία. 

21. Η μέριμνα για τον καθορισμό του πλάτους των πε¬ 


ζοδρομίων οδών και πλατειών και η εφαρμογή των σχετι¬ 
κών αποφάσεων, όσον αφορά τον τρόπο κατασκευής αυ¬ 
τών από τους παρόδιους. 

22. Η μέριμνα για τη φύλαξη των κτηματολογικών πινά¬ 
κων και διαγραμμάτων των οριστικών διανομών των οικι¬ 
σμών και των αγροκτημάτων και η χορήγηση στους εν¬ 
διαφερομένους κάθε δυνατής πληροφόρησης όσον αφο¬ 
ρά θέση, τις διαστάσεις και τα όρια των κτημάτων τους. 

23. Η φροντίδα της οδοσήμανσης της πόλης με βάση τις 
σχετικές αστυνομικές και λοιπές διατάξεις ρύθμισης της 
κυκλοφορίας και στάθμευσης των οχημάτων, καθώς και 
κάθε εργασίας ονοματοθεσίας των οδών και των πλατειών. 

24. Η επιμέλεια της τήρησης και διαφύλαξης σε τάξη 
των διαγραμμάτων και του τεχνικού αρχείου, της ενημέ¬ 
ρωσης του κτηματολογίου, της σύνταξης διαγραμμάτων 
για κάθε ακίνητο του Δήμου και της χορήγησης βεβαιώ¬ 
σεων τεχνικού περιεχομένου. 

Η επιμέλεια επίσης της τήρησης ειδικού αρχείου σχε¬ 
δίων και χαρτών της πόλης, όπου σημειώνεται κάθε τεχνι¬ 
κή ενέργεια και εργασία, καθώς και τα υπόγεια δίκτυα των 
δημοτικών έργων. 

25. Η παρακολούθηση και ο έλεγχος της κανονικής λει¬ 
τουργίας των υδραυλικών, μηχανολογικών κ.λ.π. εγκατα¬ 
στάσεων των αντλιοστασίων και ολοκλήρου γενικά του 
συστήματος ύδρευσης της πόλης και άρδευσης της γε- 
ωργικής γης, καθώς και του πάσης φύσεως λοιπού μηχα¬ 
νολογικού εξοπλισμού του Δήμου και η επίβλεψη και κα¬ 
θοδήγηση του προσωπικού που ασχολείται με τη συντή¬ 
ρηση και επίβλεψη αυτό ύ. 

26. Η επιμέλεια της συντήρησης, επισκευής και καλής 
λειτουργίας των μηχανημάτων, αυτοκινήτων, οχημάτων 
και εξαρτημάτων αυτών και εργαλείων του Δήμου. 

27. Η μέριμνα για την καλή λειτουργία του συτήματος 
αποχέτευσης του Δήμου, η συντήρηση, ο καθαρισμός και 
η απολύμανση αυτού και η εισήγηση για βελτιώσεις, επε¬ 
κτάσεις και συμπληρώσεις. Η επιτήρηση της κανονικής 
και έντεχνης σύνδεσης αναμονών από ιδιώτες, με βάση 
τις χορηγούμενες άδειες από την οικονομική υπηρεσία. 

28. Η επιμέλεια της ανάπτυξης του πρασίνου, της ανα¬ 
δάσωσης σε συνεργασία με τις δασικές υπηρεσίες, της 
διαμόρφωσης, διαρρύθμισης, ανακαίνισης, εξωραϊσμού 
και συντηρησηςτων δημοτικών πάρκων, κήπων, παιδικών 
χαρών, δενδροστοιχιών και η καθοδήγηση των εργατοτε- 
χνιτώντης αρμόδιας υπηρεσίας. 

29. Η μέριμνα για την κατάρτιση και τήρηση προγράμ¬ 
ματος συλλογής και αποκομιδής των απορριμμάτων της 
πόλης, του καταβρέγματος των δρόμων, της μελέτης και 
επίβλεψης του τρόπου διάθεσης των απορριμμάτων, κα¬ 
θώς και η εισήγηση για τον εφοδιασμό της υπηρεσίας κα¬ 
θαριότητας με τα αναγκαιούντα μέσα και εξοπλισμό για 
την ευρυθμότερη και σύμφωνα με τους κανόνες υγιεινής 
λειτουργία αυτής. 

30. Η μέριμνα για την καλή λειτουργία του φωτισμού ο¬ 
δών, πλατειών και λοιπών κοινοχρήστων χώρων, η μελέτη 
και η εισήγηση τυχόν παραλλαγών του δικτύου ηλεκτρι¬ 
σμού και ενημέρωσης της ΔΕΗ για τυχόν βλάβη του δι¬ 
κτύου ΦΟΠ ή φωτιστικών σωμάτων αυτού. Η επιμέλεια 
συντήρησης των δημοτικών φωτιστικών σωμάτων και δι¬ 
κτύων φωτισμού κοινοχρήστων χώρων, καθώς και η φρο¬ 
ντίδα για τον εορταστικό φωτισμό της πόλης. 

31. Η μέριμνα για τον καθορισμό των οριογραμμών των 
ρεμάτων και χειμάρρων, τη διευθέτησή τους και την δίαι¬ 
τα των όμβριων υδάτων. 


32. Η επιμέλεια για τον χαρακτηρισμό των δημοτικών 
και αγροτικών οδών, την οριοθέτηση και την χαρτογρά¬ 
φησή τους. , 

33 Η επιμέλεια για την παραλαβή και την αποδοση, για 
το σκοπό του προορίζεται, των ακινήτων ή τμημάτων ακι¬ 
νήτων που τίθενται στην κοινή χρήση. 

34. Η ενέργεια κάθε εργασίας που ανατίθεται,απο τον 

Δήμαρχο, στην υπηρεσία αυτή. 

Ε Υπηρεσία Καθαριότητας - Καταβρέγματος - Ελέγχου 
Φωτισμού - Κήπων Δενδροστοιχιών και Παιδικών Χάρων. 

1. Η επιμέλεια της καθαριότηταςτων οδών και πλατειών 

της πόλης και γενικά όλων των κοινοχρήστων χωρων ε¬ 
ντός και εκτός σχεδίου, καθώς και η περισυλλογή και α¬ 
ποκομιδή των απορριμμάτων των οικιών και καταστημά¬ 
των, σύμφωνα με το σχετικό πρόγραμμα που εκδιδεται α¬ 
πό τον Δήμαρχο. , 

2. Η καθαριότητα, συντήρηση και τακτική απολύμανση 
των κοινοχρήστων αφοδευτηρίων του Δήμου. 

3. Η επιμέλεια του άμεσου καθαρισμούτου χώρου οπού 

τελείται η λαϊκή αγορά και η απολύμανση αυτου, καθώς 
και άλλων κοινοχρήστων χώρων για την αποφυγή δημι¬ 
ουργίας εστιών μόλυνσης. , , 

4. Το κατάβρεγμα και πλύσιμο των κεντρικών δρόμων 

της πόλης κατά τους θερινούς μήνες. 

5. Η μέριμνα γιατην συντήρηση και την καλή λειτουργία 
των μηχανημάτων, των αυτοκινήτων, των οχημάτων και ε¬ 
ξαρτημάτων αυτών και εργαλείων της υπηρεσίας. 

6. Η παρακολούθηση της κατάστασης των οδών, πλα¬ 
τειών και λοιπών κοινοχρήστων χώρων από πλευράς κα¬ 
θαριότητας, βλαβών, κακής χρήσης κ.λ.π. και η σχετική ε¬ 
νημέρωση του τεχνικής υπηρεσίας για τα περαιτέρω. 

7. Η επιμέλεια, δύο φορές την εβδομάδα, της καθαριό¬ 
τητας των γραφείων και κτιρίων που συνθέτουν το δημο¬ 
τικό κατάστημα (διάδρομοι, αίθουσες, \Λ/.0., κ.λ.π.), του 
καθαρισμού των επίπλων, σκευών, υαλοπινακών των θυ- 
ρών και παραθύρων, των κουρτινών και γενικά κάθε αντι¬ 
κειμένου μέσα σε αυτό. 

8. Η επιμέλεια της καθαριότητας και ευπρεπούς εμφά¬ 
νισης των προσόψεων του δημοτικού καταστήματος και 

του αύλειου χώρου αυτού. 

9. Η περιποίηση των ανθέων που υπάρχουν μέσα στο 
δημοτικό κατάστημα, καθώς και αυτών που υπάρχουν 
στην αυλή του. 

10. Η επιμέλεια της καθαριότητας των πεζοδρομίων και 

διαδρόμων γύρω από το δημοτικό κατάστημα. 

11. Η επιμέλεια της προστασίας και φύλαξης των αντι¬ 
κειμένων του δημοτικού καταστήματος, κατά το χρονικο 
διάστημα που το προσωπικό της υπηρεσίας αυτής ευρι- 
σκεται σε αυτό και ασχολείται με την καθαριότητα του^ 

12. Η μέριμνα για τον κανονικό φωτισμό των οδών, πλα¬ 
τειών και κοινοχρήστων χώρων, η τήρηση ειδικού βιβλίου 
αντικαθισταμένων ηλεκτρικών λαμπτήρων και η ενημέρω¬ 
ση τηςτεχνικής υπηρεσίαςγιατις βλάβες σε φωτιστικά σώ¬ 
ματα, για την εν συνεχεία έγγραφή ενημέρωση της Δ. Ε. Η. 

13. Η επιμέλεια της φύλαξης, συντήρησης, καθαριότη¬ 
τας ανανέωσης και βελτίωσης του πρασίνου των δημοτι¬ 
κών πάρκων, αλσών, δενδροστοιχιών, παιδικών χάρων και 

αθλητικών χώρων. , 

14. Η επιμέλεια για την βελτίωση του πράσινου της πό¬ 
λης γενικά, η δημιουργία φυτωρίων ανθέων για συνεχή α¬ 
νανέωση και η επίκαιρη φύτευση δενδρυλλίων και φυτών. 

15. Η ευθύνη για την καλή και ασφαλή λειτουργία των 


οργάνων των παιδικών χαρών και των εγκαταστάσεων και 
η ενημέρωση της τεχνικής υπηρεσίας για κάθε φθορά η 

βλάβη. , ^ _ 

16. Η μέριμνα για την καλλιέργεια, άρδευση και κανο¬ 
νική λίπανση του πρασίνου των πάρκων, παιδικών χάρων 
κ.λ.π. 


ΣΤ. Υπηρεσία Ύδρευσης - Άρδευσης και Αποχέτευσης. 

1. Η μέριμνα γιατην συντήρηση, επισκευή και καλή λει¬ 

τουργία των δικτύων ύδρευσης - άρδευσης και αποχέ¬ 
τευσης της πόλης (εσωτερικών και εξωτερικών), των οι¬ 
κείων αντλιοστασίων, δεξαμενών και λοιπών εγκαταστά¬ 
σεων. , ,. - Α 

2. Η μέριμνα για την συνεχή, ομαλή και δικαη υδροδο- 

τηση όλων των σημείων της πόλης καθ’ όλο το 24ωρο, κα¬ 
θώς και η κανονική και ανελλιπής χλωρίωση του παρεχο- 
μένου, από τα δημοτικά αντλιοστάσια, νερού. 

3. Η επιμέλεια της καθαριότηταςτων δεξαμενών των α¬ 
ντλιοστασίων και των χώρων γύρω από αυτά, προς απο¬ 
φυγή μολύνσεων κ.λ.π. 

4 Η παρακολούθηση της συνεχούς υδροδοτησης των 
ποτιστρών που υπάρχουν στους βοσκότοπους, ο καθορι¬ 
σμός των οβροδεξαμενών και η συντήρηση των υδατο- 
συλλεκτήρωντους. 

5. Η μέριμνα για την γρήγορη επισκευή των βλαβών στα 

κεντρικά δίκτυα, καθώς και στις ιδιωτικές παροχές της ύ¬ 
δρευσης - άρδευσης και αποχέτευσης, εφ’ όσον οι λήπτες 
ή χρήστες, ειδοποιούμενοι έγγραφα, αμελήσουν να επι¬ 
σκευάσουν τις σχετικές βλάβες. 

6. Η παρακολούθηση της κανονικής και έντεχνης κατα¬ 
σκευής ιδιωτικών παροχετεύσεων, με βάση τις εκδιδόμε- 
νες από την οικονομική υπηρεσία του Δήμου, άδειες η η 
κατασκευή αυτών από τεχνικούς του Δήμου, εφ' όσον ζη¬ 
τηθεί από τους ενδιαφερομένους, σύμφωνα με τις λεπτο¬ 
μέρειες που καθορίζονται με τις σχετικές κανονιστικές α¬ 
ποφάσεις του δημοτικού συμβουλίου. 

7. Η ενέργεια καταγραφής των ενδείξεων και η μέριμνα 
της συνεχούς λειτουργίας των υδρομέτρων των υδρολη¬ 
πτών, καθώς και η παρακολούθηση και εξακρίβωση τυχόν 
λαθροϋδροληψιών. 

8. Η κατασκευή μικροεπεκτάσεων και η αντικατάσταση 
φθαρμένων δικτύων ύδρευσης - άρδευσης και αποχέτευσης. 

9. Η μέριμνα και η ενέργεια τήρησης και εφαρμογής των 
ειδικών κανονισμών λειτουργίας ύδρευσης - άρδευσης 
και αποχέτευσης. 

Άρθρο 7 ο 

Πέρα απότις καθοριζόμενες μετονπαρόντα οργανισμό 
αρμοδιότητες των δημοτικών υπηρεσιών, το Δημοτικό 
Συμβούλιο μπορεί ν’ αναθέτει σε αυτές, με απόφαση του, 
κάθε αρμοδιότητα που τυχόν παραλείφθηκε ή νέα αντι¬ 
κείμενα και αρμοδιότητες που μεταβιβάζονται στην Τοπι¬ 
κή Αυτοδιοίκηση. 

Από τις διατάξεις της παρούσας απόφασης προκαλει- 
ται δαπάνη ποσού 30.000.000 δρχ. περίπου σε βάροςτου 
προϋπολογισμού του Δήμου Τυροσαπουνακαίΐκων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 17 Δεκεμβρίου 1997 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



